Nu mai puțin importantă este perfecta armonizare a celui mai proaspăt roman al lui Matthias Enard, firește tot sub impactul actualității, cu emergența explozivă pe piața de carte în Apus, în Germania cu precădere, a scrierilor unor autori originari din Orientul Apropiat și Mijlociu,care au făcut experiența exodului, a migrației, a pierderii definitive a unui acasă și care tematizează în scrierile lor de ultimă oră aceste drame și traume.